Palavanas

Palavanas () – sala Filipinų salyno vakaruose, tarp Sulu ir Pietų Kinijos jūrų. Su aplinkinėmis salomis sudaro Palavano provinciją. Plotas 11 800 km². Salos ilgis ~450 km, ištįsusi pietvakarių kryptimi. Paviršius kalnuotas, horstinis. Aukštis iki 2085 m. Palavaną dengia drėgnosios tropikų džiunglės. Tai viena mažiausiai urbanizuotų Filipinų salų, išsaugojusi daug nepaliestos gamtos plotų. Saloje yra Puerto Princesos požeminės upės nacionalinis parkas, įtrauktas į UNESCO pasaulio paveldą. Palavane rastas didžiausias pasaulyje Lao Dzu perlas.

Palavane gyvena virš 700 tūkst. gyventojų. Verčiamasi kokospalmių, ryžių auginimu, žvejyba, turizmu. Pagrindinis miestas – Puerto Princesa.

Filipinų salos